Na temelju članka 13. stavka 2. Zakona o kemikalijama (»Narodne novine«, broj 18/13, 115/18 i 37/20) ministar zdravstva donosi

**PRAVILNIK**

**O IZMJENAMA PRAVILNIKA O UVJETIMA ZA OBAVLJANJE DJELATNOSTI PROIZVODNJE, STAVLJANJA NA TRŽIŠTE I KORIŠTENJA OPASNIH KEMIKALIJA**

**Članak 1.**

U Pravilniku o uvjetima za obavljanje djelatnosti proizvodnje, stavljanja na tržište i korištenja opasnih kemikalija (»Narodne novine«, broj 99/13, 157/13 i 122/14) članak 1. mijenja se i glasi:

„Ovim Pravilnikom propisuju se posebni uvjeti koje moraju ispunjavati pravne i fizičke osobe koje obavljaju djelatnost proizvodnje, stavljanja na tržište (prodaja na veliko i prodaja na malo) i korištenja opasnih kemikalija razvrstanih u jednu od sljedećih kategorija opasnosti: akutna toksičnost 1., 2., 3. i 4. kategorije; nagrizajuće za kožu 1. kategorije, potkategorija 1.A, 1.B i 1.C; preosjetljivost dišnih putova 1. kategorije, i podkategorija 1.A i 1.B; mutagenost 1.A, 1.B i 2. kategorije; karcinogenost 1.A, 1.B i 2. kategorije; reproduktivna toksičnost 1.A, 1.B i 2. kategorije; specifična toksičnost za ciljane organe – jednokratno izlaganje 1. i 2. kategorije; specifična toksičnost za ciljane organe – ponavljano izlaganje 1. i 2. kategorije i aspiracijska toksičnost 1. kategorije.“

**Članak 2.**

U članku 3. stavak 2. mijenja se i glasi:

„(2) Pravne ili fizičke osobe koje se bave stavljanjem u prodaju na malo opasnih kemikalija, ili koriste opasne kemikalije označene kao akutno toksične kategorije 4., nagrizajuće za kožu 1. kategorije, potkategorije 1.B i 1.C; koje izazivaju preosjetljivost dišnih putova 1. kategorije, podkategorija 1.A i 1.B, karcinogene 2. kategorije, mutagene 2. kategorije, reproduktivno toksične 2. kategorije, specifično toksične za ciljane organe – jednokratno izlaganje 2. kategorije, specifično toksične za ciljane organe – ponavljano izlaganje 2. kategorije i koje izazivaju aspiracijsku toksičnost 1. kategorije, mogu sve poslove obavljati u jednoj prostoriji koja zadovoljava sanitarno-tehničke i higijenske uvjete.“

**Članak 3.**

U članku 4. stavak 2. mijenja se i glasi:

„(2) Ako su kemikalije koje se proizvode, skladište, koriste u proizvodnji ili stavljaju na tržište označene sljedećim kategorijama opasnosti: akutna toksičnost 1., 2. i 3. kategorije, nagrizajuće za kožu kategorije 1., potkategorije 1.A, karcinogenost 1.A i 1.B kategorije, mutagenost 1.A i 1.B kategorije, reproduktivna toksičnost 1.A i 1.B kategorije, specifična toksičnost za ciljane organe – jednokratno izlaganje 1. kategorije i specifična toksičnost za ciljane organe – ponavljano izlaganje 1. kategorije, odgovorna osoba iz stavka 1. ovoga članka, mora imati završeni preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz biomedicinskih, prirodoslovnih, biotehničkih ili tehničkih znanosti.“

**Članak 4.**

U članku 7. stavku 1. točki 3. riječi: „znakovima opasnosti/“ brišu se, a iza riječi: „piktogramima“ dodaje se zarez i riječi: „oznakama opasnosti“.

**Članak 5.**

U članku 11. u stavku 1. iza riječi: „štetnih plinova i aerosola“ dodaju se riječi: „odnosno prašine“.

**Članak 6.**

U članku 16. stavak 2. mijenja se i glasi:

„(2) Kemikalije koje se razvrstavaju kao akutno toksične 1. i 2. kategorije, specifično toksične za ciljane organe – jednokratno izlaganje 1. kategorije, moraju se držati u posebnim prostorijama, odvojeno od ostalih opasnih kemikalija i pod ključem te se smiju prodavati samo pravnim ili fizičkim osobama koje ispunjavaju uvjete za obavljanje djelatnosti s tim kemikalijama.“

**Članak 7.**

U članku 17. stavku 1. podstavku 6. riječi: „R, odnosno“ i „S, odnosno“ brišu se.

**Članak 8.**

U članku 20. stavku 1. riječ: „koje“ zamjenjuje se riječju: „koja“.

**Članak 9.**

Ovaj Pravilnik stupa na snagu osmoga dana od dana objave u »Narodnim novinama«.

Klasa:   
Urboj:   
Zagreb,

MINISTAR

izv. prof. dr. sc. Vili Beroš, dr. med.